Legal Document

Category: 18

Text:
31. ΒΑΣΙΛΙΚΟΝ ΔΙΑΤΑΓΜΑ της 14 Νοεμ. 1951/24 Ιαν. 1952 Περί εφαρμογής του άρθρου πέμπτου του ΞΘ' Ψηφίσματος επί των υπαλλήλων Φυλακών και Αναμ. Καταστημάτων. Έχοντες υπ' όψιν 1) τας διατάξεις του άρθρου πέμπτου ΞΘ' Ψηφίσματος της Δ' Αναθεωρητικής Βουλής "περί κυρώσεως και τροποποιήσεως της υπ' αριθ. 936/1949 Α. Νόμου "περί τροποποιήσεως της υπ' αριθ. 59/1945 Συντακτικής πράξεως", 2)την υπ' αριθ. 697 της 6 Ιουν. 1951 απόφασιν του Υπουργικού Συμβουλίου, 3)την υπ' αριθ. 119 της 21 Σεπτ. 1951 σύμφωνον γνώμην του Ανωτάτου  Συμβουλίου Δημοσίων Υπηρεσιών και 4)την υπ' αριθ. 701 της 17ης Οκτ. 1951 γνωμοδότησιν του Συμβουλίου της Επικρατείας προτάσει του Ημετέρου επί της Δικαιοσύνης Υπουργού, απεφασίσαμεν και διατάσσομεν: Υπάλληλοι Φυλακών και Αναμορφωτικών Καταστημάτων προαχθέντες μετά την απελευθέρωσιν της χώρας εις κενάς θέσεις ή βαθμούς, οίτινες όμως δεν είχον προαχθεί εις τας θέσεις ή τους βαθμούς τούτους κατά την διάρκειαν της ξενικής κατοχής, λογίζονται δια την απόκτησιν προσόντων προς περαιτέρω προαγωγήν και δια τον καθορισμόν της σειράς αρχαιότητος αυτών, ως προαχθέντες αφ' ης κατά το από 28 Απρ. 1941 μέχρι και της 17 Οκτ. 1944 χρονικόν διάστημα προήχθησαν εις τους αυτούς βαθμούς ή θέσεις νεώτεροι των. Εις το αυτόν επί της Δικαιοσύνης Υπουργόν ανατίθεμεν την δημοσίευσιν και εκτέλεσιν του παρόντος Διατάγματος. 6.Ι.β.27-31 Προσωπικό Φυλακών